Ivo Posti

Ivo Posti (sündinud 26. oktoobril 1975 Tartumaal Vana-KuustesMartin Pau "Naishäälne mees teeb Eestis debüüdi" Tartu Postimees, 31.10.2011, lk 8.) on eesti ooperilaulja (kontratenor) ja religiooniantropoloog. 

Haridus
Ivo Posti õppis aastatel 1983–1994 Tartu 7. Keskkoolis ja 1994–1996 Tartu Ülikoolis ajalugu. Aastatel 1996–2001 õppis ta Heino Elleri Muusikakoolis klassikalist laulmist (Aino Kõivu juhendamisel"Ivo Posti" Opera Studio Nederland (vaadatud 5. novembril 2011)) ning 2001–2007 klassikalist laulu Haagi Kuninglikus Konservatooriumis Rita Damsi ja Barbara Pearsoni juhendamisel. Ta on täiendanud end ka Marius van Altena ja Diane Forlano, Taru Valjakka, Thomas Wiedenhoferi, Michael Chance'i ja Jill Feldmani meistriklassides. Aastatel 2011–2021 õppis ta Tartu Ülikooli usuteaduskonna religiooniantropoloogia magistriõppes ning sai magistrikraadi tööga "Eesti konservatiivsete kristlaste vaated keskkonnaküsimustele ja aktivismile". 

Töökäik
Aastatel 1996–2001 töötas Ivo Posti õpingute kõrvalt Tartu Karlova Gümnaasiumis politoloogiaõpetajana.

Aastatel 1985–1995 laulis ta Tartu Poistekooris, 1994–1996 Tartu Üliõpilassegakooris ja 1995–2000 Tartu Ülikooli Kammerkooris. 1998–2000 oli ta Vanemuise teatri lepinguline solist. Aastatel 2007-2008 töötas ta Hollandis De Nederlandse Opera ooperistuudios. 2011. aasta sügisel laulis ta Vanemuises Henry Purcelli semiooperis "Haldjakuninganna" ja 2025. aastal Henry Purcelli semiooperis "Kuningas Ar­thur".

Posti on töötanud Narva Muuseumi teadusjuhina, 18. detsembrist 2017 oli ta selle muuseumi direktori kohusetäitja ja 2018–2021 direktor."Ivo Posti juhib Narva muuseumi järgnevad kaks aastat" kultuur.err.ee, 19.03.2018. 

Maist 2021 kuni veebruarini 2022 oli ta Setomaa Muuseumide direktor ja aastatel 2022–2023 Eesti Maanteemuuseumi direktor."Maanteemuuseumi uueks juhiks saab Ivo Posti" ERR kultuur, 16.02.2022. 

2023. aasta sügisest on ta Vanemuise teatri külalissolist, üks kolmest peaosalisest (kolmest kontratenorist) Händeli barokkooperis "Julius Caesar" (2023, Vanemuine).Maanteemuuseumi uueks juhiks saab Rita Valge ERR Kultuur, 30.10.2023.Ooper "Julius Caesar" Vanemuise teatri kodulehel. Vaadatud 01.11.2023. 

Ivo Posti töötab ka produtsendi ja lauluõpetajana.Ivo Posti tutvustus Eesti Interpreetide Liidu koduleht. Vaadatud 29.06.2025.

Poliitika
1996. aastal kandideeris Ivo Posti Isamaaliidu nimekirjas Tartu linnavolikokku ning oli volikogu liige (ning laste- ja noorsookomisjoni esimees) kuni 1999. aastani.

Aastatel 1997–1999 oli ta Isamaaliidu Tartu piirkonna juhatuse liige ja 2000–2011 lihtliige.

Muusikasaavutused
2013. aastal soleeris ta Corelli Musicu kontserdisarjas "Kirikupühad Maarjamaal" "Stabat Materis", esitades sellest Giovanni Battista Pergolesi ja Antonio Vivaldi komponeeritud versioone.Corelli Music: “Kirikupühad Maarjamaal – Stabat Mater” Kylauudis.ee, 29.03.2013.

Konkursid
 1994 Vello Saage nimeline etluskonkurss – I koht
 1994 Juhan Liivi nimeline luulekonkurss – II koht
 1997 Raimond Valgre nimeline laulufestival – parim Valgre feeling, parim Valgre laulu esitus, parim meessolist ja parim ansambel (koos Ahti Bachblumiga)
 1999 Kolme Kooli Konkurss (Heino Elleri nimeline Tartu Muusikakool, Eesti Muusikaakadeemia, Georg Otsa nimeline Tallinna Muusikakool) – noorema rühma võitja
 2000 Estvokaal 2000 – publiku lemmik ja I koht
 2000 Pärnu Merelaulude Festival – ilusaima hääle preemia
 2001 Estvokaal 2001 – grand prix (koos Liisi Koiksoniga)
 2001 Kolme Kooli Konkurss – eripreemia

Ooperirolle
 Nero Monteverdi ooperis "L'incoronazione di Poppea" Amsterdamis Concertgebouwis (2006) 
 Vaim – Henry Purcelli ooperis "Dido ja Aeneas" Aix-en-Provence'i festivalil (2008)
 Grazia – Francesco Cavalli ooperis "Ercole amante" De Nederlandse Operas (2009)
 Vjazemskaja ja Šarik Raskatovi ooperi "Koera süda" maailma esiettekandel De Nederlandse Operas (2010)
 prints Orlovski – Johann Straussi operetis "Nahkhiir" Hollandis, Belgias ja Saksamaal
 Ptolemaios (üks kolmest peaosast, kolmest kontratenorist) Händeli barokkooperis "Julius Caesar" (2023, Vanemuine)Tiiu Levald. Händel, Joost, Nüganen ja "Julius Caesar" Ajakiri Teater. Muusika. Kino. Detsember 2023.
 Venus või Honour – Henry Purcelli semiooperis "Kuningas Ar­thur" Sadamateatris (2025, Vanemuine)Tiiu Levald. Kui teatri- või kontserdikülastus täidab su lootused Teater. Muusika. Kino. Aprill 2025.

Artikleid
 Ivo Posti. Maailma esimene tehisintellekti rekonstrueeritud barokkooper Arvustus. Ajakiri Teater. Muusika. Kino. Oktoober 2024.
 Ivo Posti. Armastuse klavikord Arvustus. Ajakiri Muusika. 22. jaanuar 2025.

Isiklikku
Ivo Posti on Eesti Üliõpilaste Seltsi ja Eesti Punase Risti liige. Ta harrastab ujumist, sõudmist ja korvpalli.

Viited

Välislingid

 "Ivo Posti" Opera Studio Nederland / De Nederlandse Opera
 Martin Pau. "Naishäälne mees teeb Eestis debüüdi" Tartu Postimees, 31. oktoober 2011
 "Viis küsimust Ivo Postile" Kultuuriministeerium, 28. märts 2018
 "Uus juht tõi Narva muuseumi kriisist välja" ERR, 27. detsember 2018
 Delta. Külaline. Eesti esimese ooperikontratenorina tuntuks saanud Ivo Posti Klassikaraadio, 26. oktoober 2023
 Ivo Posti kastraatlauljatest: vaestele peredele oli see toona ainus lootuskiir ERR Kultuur, 29. oktoober 2023

Kategooria:Eesti muuseumitöötajad
Kategooria:Eesti lauljad
Kategooria:Eesti Üliõpilaste Seltsi liikmed
Kategooria:Sündinud 1975